258 



sulam centriseptam dixerim. Frequens est iu Liliaceis, 

 sed quoque in Dicotyleis occurrit e. g. in Rhinanthaceis 

 Polygala, Petunia aliisque. Rarius etiam ad margines val- 

 varum dissepimenta sunt sed incompleta, ad columel- 

 lam non accedentia, quod in Fritillaria imperiali videmus. 

 Dissepimenta loculamenta intercipiunt et secundum nume- 

 rum loculamentorum capsula bi-multilocularis dicitur. — 

 Aut valvae convexae marginibus tantum in dissepimenta 

 transeunt cum columella connata. Dissepimenta ista aut 

 duplicata sunt marginibus omnibus in dissepimenta exeun- 

 tibus, aut simplicia, dissepimentis duorum marginum proxi- 

 morum connatis. Capsulam dissepimentis marginalibus mar- 

 giniseptam vocaverim; occurrit in Solaneis, Personatis, 

 Ericaceis etc. Hae capsulae in illas facillime transeunt, 

 quas di-polycoccas seu multicapsulares vocant. 

 Hujus loci est capsula dicocca Stellatarum, tricocca Eu- 

 phorbiacearum, multicapsularis Spiraeae, pentacocca Gera- 

 niorum, polycocca Malvae et affinium. Sed capsula mar- 

 ginisepta non solum in capsulas polycoccas transit sed 

 quoque capsula centrisepta tri-capsularis fit, ut in Veratro. 

 — Non raro columella ultra fructum elongatur, quod in 

 Rhododendreis variis, in Geranio, Malvaceis quibusdam 

 aliisque videmus. 



Capsula parietalis habet semina parietibus capsulae 

 affixa. Hujus variae sunt species. Sporophora peculiaria, 

 incrassata nervo medio valvarum (foliorum valvarium) ad- 

 nata sunt, quod in Violariis, Cistineis, Orchideis multis- 

 que aliis videmus. Singulare est, sporophora in dissepi- 

 menta incompleta excrescere in Papavere. Sporophoron 

 unicum, dissepimento angusto valvae adnatum, demum solu- 

 tum in Asclepiadeis observamus. Per nervos plures paral- 



